Valve Corporation|  |
| Forma | Privati |
| Pramonė | Video ir kompiuteriniai žaidimai, programinė įranga |
| Įkurta | Kirklandas, Vašingtonas, JAV (1996 m.) |
| Įkūrėjas (-ai) | Gabe NewellMike Harrington |
| Centrinė būstinė | Belvju, Vašingtonas, JAV |
| Svarbiausi darbuotojai | Gabe Newell(generalinis direktorius) |
| Produkcija | **Žaidimai:**Half-Life serijaCounter-Strike serijaDay of Defeat serijaTeam Fortress serijaPortal serijaLeft 4 Dead serijaDota 2**Programinė įranga:**SourceSteamSteamOSValve Anti-Cheat**Techninė įranga:**Steam Machine |
| Darbuotojų | ~330 (2013 m.) |
| Tinklalapis | www.valvesoftware.com |

**Valve Corporation** (anksčiau žinoma kaip **Valve Software**) – amerikiečių įmonė, kurianti kompiuterinius žaidimus. Įmonė žinoma pirmojo asmens šaudyklėmis, kaip kad garsioji „Half-Life" serija, „Counter-Strike", taip pat žaidimo varikliu „Source" bei žaidimų platinimo platforma „Steam".

Istorija
--------

„Valve" logotipas, naudotas 1996–2018 m.
„Valve" buvo įkurta 1996 m. Kirklande, Vašingtono valstijoje, kaip ribotos atsakomybės įmonė (L.L.C.). Po įregistravimo, 2003 m. įmonės būstinė buvo perkelta į Belvju, Vašingtone, tame pačiame mieste kur buvo įsikūręs leidėjas „Sierra On-Line".

„Half-Life" sėkmė kūrėjus paskatino kurti įvairius modus, spin-off bei tęsinį „Half-Life 2". Visi dabartiniai „Valve" žaidimai naudoja Source grafinį variklį. Kompanija yra sukūrusi šešias žaidimų serijas: „Half-Life", „Team Fortress", „Portal", „Counter-Strike", „Left 4 Dead", „Day of Defeat". „Valve" plačiai pagarsėjusi savo žaidimų modų kūrėjų bendruomenės rėmimu. Tokie žaidimai kaip „Counter-Strike", „Team Fortress" ir „Day of Defeat" kadaise buvo tik trečios šalies kurti modai, kuriuos nupirko „Valve Software" ir perkūrė į pilnus žaidimus. Įmonė taip pat platina modus Steam programa.

2008 m. sausio 10 d. „Valve Corporation" įsigijo bendrovę „Turtle Rock Studios".

2010 m. balandžio 8 d. „Valve" laimėjo žurnalo „The Escapist Magazine’s March Mayhem" „Geriausio 2010 m. kūrėjo" rinkimus. Nugalėjusi pusfinalyje „Zynga", o finale „Bioware" bendroves.

Teismo procesai
---------------

### „Valve" prieš „Vivendi"

Tarp 2002 ir 2005 m. „Valve" buvo įsivėlusi į komplikuotą teismo procesą su bendrove „Vivendi Universal" (kaip „Vivendi" padalinys – „Sierra Entertainment"). Oficialiai tai prasidėjo 2002 m. rugpjūčio 14 d. kai „Valve" apkaltino „Sierra" už autorinių teisių pažeidimą, pareiškiant, kad leidėjas neteisėtai platino žaidimų kopijas internetinėse kavinėse. Vėliau dar pridėjo, kad „Sierra" nesilaikė sutarties sąlygų, nedavė honorarų ir atidėliojo „Counter-Strike: Condition Zero" išleidimą iki kol baigsis vasaros atostogų metas.

„Vivendi" priešinosi, reikšdama, kad Gabe Newell ir rinkodaros direktorius Doug Lombardi klaidingai nurodė „Valve" pozicijas susitikime su leidėju. Vėliau „Vivendi" ėmėsi tų pačių veiksmų: tvirtindama, jog „Valve" Steam programa bandė apeiti jų leidybos sutarties sąlygas. „Vivendi" taip pat siekė intelektinės nuosavybės teisių į „Half-Life" žaidimą ir teismo nutarimo – uždrausti „Valve" platinti „Half-Life 2" naudojantis Steam programa.

2004 m. lapkričio 29 d. teisėjas Thomas S. Zilly iš JAV Federalinės apygardos teismo Sietle, Vašingtone, nutarė „Valve" korporacijos naudai. Nutarime buvo pareikšta, jog „Vivendi Universal" ir jos filialai (įskaitant „Sierra") nebuvo autorizuoti platinti „Valve" žaidimus, tiesiogiai ar netiesiogiai, per internetines kavines vartotojams *pay-to-play* principu, sutinkant su abiejų šalių sutarties sąlygomis. Be to, teisėjo sprendimu buvo nutarta, jog „Vivendi" turės atlyginti $2 391 932 nuostolius „Valve" korporacijai. „Valve" oficialioje Steam svetainėje paskelbė, kad abi kompanijos priėmė susitarimą teisme 2005-ųjų balandžio 29 d. 2005 m. liepos 18 d. „Electronic Arts" pranešė, jog bendradarbiaus su „Valve" leidžiant jos žaidimus.

### „Activision" byla

2009 m. balandžio mėn. „Valve" iškėlė bylą bendrovei „Activision Blizzard", kuri įsigijo „Sierra Entertainment" po susijungimo su pagrindine bendrove „Vivendi Universal Games". „Activision" tariamai atsisakė gerbti „Valve" ir „Vivendi" arbitražo susitarimą. „Activision" sumokėjo tik $1 967 796 iš $2 391 932 nuostolių atlyginimo, atsisakydama sumokėti likusius $424 136 ir pareiškė, kad ji permokėjo tą sumą per praėjusius metus.

Šaltiniai
---------

1. ↑  „In-Depth: Team Fortress 2 Community Contributors' Five-Figure Payouts". gamasutra.com. Suarchyvuotas originalas 2010-10-24. Nuoroda tikrinta 2010-10-23. **(**angl.**)**
2. ↑  „Washington Secretary of State". Nuoroda tikrinta 2010-04-25. **(**angl.**)**
3. ↑  *Valve Corporation* (2008-01-10). „Valve Corporation įsigyja bendrovę Turtle Rock Studios". Nuoroda tikrinta 2008-01-10. **(**angl.**)**
4. ↑  Palumbo, Jeff (2010-04-08). „Valve tampa naujuoju New March Mayhem: Developer's Showdown čempionu". escapistmagazine.com. Suarchyvuotas originalas 2010-04-30. Nuoroda tikrinta 2010-04-24. **(**angl.**)**
5. ↑  Feldman, Curt (2004-09-20). „Valve vs. Vivendi Universal dogfight heats up in US District Court". *GameSpot*. CNET Networks, Inc. Nuoroda tikrinta 2008-11-08. **(**angl.**)**
6. ↑  „News - Valve and Vivendi Universal Games Settle Lawsuit". *store.steampowered.com*. 2005-04-29. Suarchyvuotas originalas 2016-06-25. Nuoroda tikrinta 2016-09-01. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
7. ↑  „EA and Valve Team Up to Deliver Half Life to Gamers Worldwide". Electronic Arts Inc. 2005-07-18. Suarchyvuotas originalas 2007-02-16. Nuoroda tikrinta 2008-11-08. **(**angl.**)**
8. ↑  „It's Ugly: Valve Sues Activision, Activision Threatens to Sue Valve". gamepolitics.com. 2009-04-30. Nuoroda tikrinta 2009-05-01. „Against that backdrop, Activision cut Valve a check last week for $1,967,796—the amount handed down by the arbitrator less the disputed $424K. According to Valve's suit, Activision said that it wouldn't pay the rest and if Valve went to court Activision would countersue. Valve has apparently called Activision's bluff and the parties are now once again at odds." **(**angl.**)**

Nuorodos
--------

* Oficiali „Valve Corporation" svetainė (anglų k.)
* Oficiali „Steam" svetainė (anglų k.)

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R„Valve Corporation" sukurti kompiuteriniai žaidimai |
| --- |
|  |
| *Half-Life* serija | 
*Half-Life* · (*Opposing Force* · *Blue Shift* · *Decay*) · *Half-Life 2* (*Episode One* · *Episode Two*) · *Half-Life: Alyx* |
|  |
| *Counter-Strike* serija | 
*Counter-Strike* · *Condition Zero* · *Source* · *Global Offensive* · *Counter-Strike 2* |
|  |
| *Day of Defeat* serija | 
*Day of Defeat* · *Day of Defeat: Source* |
|  |
| *Team Fortress* serija | 
*Team Fortress Classic* · *Team Fortress 2* |
|  |
| *Left 4 Dead* serija | 
*Left 4 Dead* · *Left 4 Dead 2* |
|  |
| *Portal* serija | 
*Portal* · *Portal 2* |
|  |
| Kiti | 
*Alien Swarm* · *Deathmatch Classic* · *Dota 2* · *Ricochet* |

 |